**גמר גביע המדינה בכדורגל 2022** התקיים באצטדיון טדי בירושלים ב-24 במאי 2022, ובו נקבע כי מחזיקת גביע המדינה בכדורגל 2021/2022 היא הפועל באר שבע, שניצחה במשחק את מכבי חיפה בתוצאה 1-3 בדו-קרב פנדלים, אחרי תיקו 2-2 בתום הארכה. הייתה זו המהדורה ה-83 של גביע המדינה, וה-69 מאז קום המדינה.

הפועל באר שבע, זכתה בגביע המדינה ה-3 בתולדותיה, לאחר 6 משחקים במפעל, מתוכם ניצחה ב-5 (הפסידה רק למכבי פתח תקווה במשחק הראשון) ומאזן שערים של 12-5, כאשר עמדה על ממוצע של שני שערי זכות בכל משחק. הפועל באר שבע חזרה למעמד הגמר בפעם השנייה ב-3 שנים, וזכתה בתואר פעם נוספת מאז הזכייה האחרונה ב2019/2020, אז גברה במשחק הגמר על מכבי פתח תקווה 0-2.

מנגד, מכבי חיפה העפילה לגמר ה-17 בתולדותיה, וחזרה למעמד זה לראשונה מאז 2016, אז זכתה בגביע לאחר שניצחה במשחק הגמר את מכבי תל אביב.

הדרך אל הגמר
------------

| הפועל באר שבע | סיבוב | מכבי חיפה |
| --- | --- | --- |
| יריבה | תוצאה | יריבה | תוצאה |
| בית"ר תל אביב בת ים | **3-0** | 32 האחרונות | הפועל ירושלים | **0-2** |
| מכבי נתניה | **1–1 (1–2 ה)** | שמינית הגמר | בית"ר ירושלים | **0–4** |
| מכבי פתח תקווה | 1–0 | רבע הגמר (משחק ראשון) | הפועל חדרה | 0–2 |
| 0–2 | רבע הגמר (גומלין) | 0–1 |
| **1–2** | רבע הגמר (סיכום) | **0–3** |
| מכבי תל אביב | **1–3** | חצי הגמר | הפועל חיפה | **2–0** |

סיכום מהלכי המשחק
-----------------

### המחצית הראשונה

שניות ספורות מפתיחת המשחק, נזרקו אבוקות מכיוון יציע אוהדי הפועל באר שבע, והמשחק נעצר למספר דקות. לפני חידושו, הגיב היציע של מכבי חיפה עם רימוני עשן ואבוקות שגרמו לעצירת המשחק פעם נוספת.

עם חידוש המשחק בדקה ה-11, שחקן מכבי חיפה דולב חזיזה עם האיום הראשון לשערו של עומרי גלזר שוער הפועל באר שבע, כאשר הוא בעט מחוץ לרחבה לכיוונו, אבל הכדור שלו יצא החוצה. בדקה -14 נוצרה התקפה מתפרצת ביתרון מספרי של הירוקים, אך היא הסתיימה מוקדם מידי, כששחקנה של חיפה צ'רון שרי נתן לעצמו מקדמה גדולה מידי ואיבד את הכדור. בדקה ה-15 ספג שחקן חיפה, בוגדן פלאניץ' כרטיס צהוב, אחרי עבירה על יוג'ין אנסה.

בדקה ה-24, הגבהה של שחקן חיפה עומר אצילי הגיעה לאזור מסוכן ברחבה וגלזר לא יצא טוב, אבל בלמה של באר שבע, מיגל ויטור הרחיק היטב את הכדור.

בדקה ה-28 כדור חוץ של שחקן הפועל באר שבע אור דדיה הגיע ליוג'ין אנסה, שרץ על הקו והוציא כדור רוחב לחלוץ רמזי ספורי שהיה פנוי ברחבה, והפועל באר שבע עלתה ליתרון 1:0 במשחק. בדקה ה-30 עבירה קשה של שחקן חיפה, חוסה רודריגס, זיכתה אותו בכרטיס צהוב.

בדקה ה-33 הייתה הזדמנות נוספת לשחקן ב"ש ספורי, אך הפעם הכדור עבר ליד הקורה ויצא החוצה. בדקה ה-40 רשמה חיפה מצב מסוכן, כאשר כדור עומק של חזיזה מצא את שרי בזווית קשה וההולנדי חילץ קרן משוער ב"ש גלזר.

בדקה ה-45+2 שחקן חיפה, עומר אצילי נפל ברחבה של גלזר ודרש פנדל מהשופט בר נתן, אבל השופט לא שרק. בדקה ה-45+5 הייתה הזדמנות מצוינת של ב"ש לצאת למתפרצת, אך המצב הסתיים בכדור עומק לא טוב, אליו אנסה הגיע סמוך לקו החוץ.

### המחצית השנייה

בפתיחת המחצית השנייה ביצעה מכבי חיפה צמד חילופים.

בדקה ה-48 בעיטה של נטע לביא הגיע לגלזר, שהדף מצוין. במתפרצת בצד השני, ניסה חלוץ ב"ש אנסה בעיטה משלו מרחוק, אבל שלח את הכדור החלש ישר לידיים של שוער חיפה.

בדקה ה-56 איזנה מכבי חיפה את התוצאה ל-1:1, כאשר השופט בר נתן הצביע על הנקודה הלבנה והעניק פנדל, לאחר ששחקן חיפה מחמוד ג'אבר הוכשל ברחבה. את הפנדל המיר עומר אצילי ל-1:1.

בדקה ה-58 דולב חזיזה בעט מרחוק, בעיטה שחלפה מעל לשערו של גלזר.

בדקה ה-66 הגבהה מצוינת לרחבה נבעטה מהאוויר על ידי מיקאל אלפונס, שסחט הצלה של שוער ב"ש. שרי שהיה ברחבה לא הגיע לריבאונד.

בדקה ה-71 עלתה הפועל באר שבע ליתרון של 1:2 לאחר שכדור נייח של דנילו אספרייה הגיע אל המחליף, רותם חטואל, שעלה מעל כולם וכבש את היתרון בנגיחה.

בדקה ה-74 קיבל צ'רון שרי את הכרטיס הצהוב. בדקה ה-81 היה ניסיון נוסף של חטואל מרחוק, כשניסה להקפיץ מעל שוער חיפה שהיה מעט מחוץ לשער. הכדור שלו יצא החוצה. בדקה ה-83 ביצעה הפועל באר שבע חילוף כפול בניסיון לשמור על תוצאת המשחק לטובתה.

בדקה ה-85 ספג הלדר לופש את הכרטיס הצהוב הראשון במשחק לחובתה של הפועל באר שבע.

בדקה ה-87 הצליחה מכבי חיפה לכבוש ולאזן את התוצאה ל-2:2, אחרי שהגבהה של חיפה ננגחה על ידי ויטור אל מעל גלזר שיצא אל הכדור ואף אחד לא הצליח לעצור את הכדור, והובקע גול עצמי.

בדקה ה-90 אספרייה ספג את הכרטיס הצהוב השני לחובת באר שבע במשחק. המשחק הסתיים לאחר 4 דקות תוספת זמן, והמשחק הומשך להארכה על מנת להכריע את הגמר.

### הארכה ודו-קרב פנדלים

בדקה ה-95 בהארכה, הגבהה נהדרת של שרי מצאה את החלוץ, גודסוויי דוניו שנגח את הכדור מעל השער.

בדקה ה-98, קשר חיפה דולב חזיזה קיבל כרטיס צהוב. בדקה ה-106 ספג מוחמד אבו פאני את הכרטיס הצהוב. בדקה ה-113 ביצעה מכבי חיפה את החילוף האחרון במשחק. בדקה ה-120 ספג דוניו את הכרטיס הצהוב האחרון במשחק. המשחק סיים את זמנו החוקי, והמפגש עבר לדו-קרב פנדלים.

בדו-קרב המכריע - הבעיטה הראשונה של שחקן הפועל באר שבע דנילו אספרייה, נעצרה במשקוף השער. הבעיטה הראשונה של שחקן חיפה דולב חזיזה הוחמצה. בהמשך הכניסו תומר יוספי ומוחמד אבו פאני את הפנדלים שלהם והתוצאה נשארה שוויון של 1:1 בתום 2 בעיטות לכל קבוצה.

את הפנדל השלישי של באר שבע הבקיע איאד אבו עביד שנתן יתרון לקבוצתו, אך שחקן חיפה לא הצליח להשוות והתוצאה בתום שלושה סיבובי בעיטות היה 2:1 להפועל באר שבע. בהמשך הבקיע שחקן באר שבע הלדר לופש פנדל נוסף לקבוצתו וקבע תוצאה של 3:1. שחקן מכבי חיפה מאוויס צ'יבוטה החמיץ את הפנדל הרביעי לקבוצתו, ובזאת חיפה הפסידה את הדו-קרב והמשחק הוכרע לטובתה של הפועל באר שזכתה בגביע בפעם השנייה ב-3 שנים.

סיקור המשחק
-----------

|  |  |  |  |  |
| --- | --- | --- | --- | --- |
| 24 במאי 202220:30 | **הפועל באר שבע** | **2–2**‏**ה** | **מכבי חיפה** | אצטדיון טדי**צופים:** 28,720**שיפוט:** דניאל בר נתן |
| ספורי הובקע שער בדקה ה- 27' 27'חטואל הובקע שער בדקה ה- 70' 70' | (סיקור) | אצילי הובקע שער בדקה ה- 55' 55' (פ)ויטור הובקע שער בדקה ה- 87' 87' (ע) |
|   |   | **תוצאת פנדלים** |   |
| דנילו אספרייה החטיא בעיטה בדו-קרב פנדלים  תומר יוספי הבקיע בעיטה בדו-קרב פנדלים  איאד אבו עביד הבקיע בעיטה בדו-קרב פנדלים  הלדר לופש הבקיע בעיטה בדו-קרב פנדלים | **3–1** | דולב חזיזה החטיא בעיטה בדו-קרב פנדלים  מוחמד אבו פאני הבקיע בעיטה בדו-קרב פנדלים  גודסוויי דוניו החטיא בעיטה בדו-קרב פנדלים  מאוויס צ'יבוטה החטיא בעיטה בדו-קרב פנדלים |   |

### הרכבי הקבוצות

|  |  |  |
| --- | --- | --- |
| 





**הפועל באר שבע**
 |  | 





**מכבי חיפה**
 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
| שוער | **55** | ישראלישראל עומרי גלזר |
| מגן ימני | **30** | ישראלישראל אור דדיה |
| בלם | **5** | ישראלישראל איאד אבו עביד |
| בלם | **18** | ישראלישראל איתן טיבי |
| בלם | **4** | ישראלישראל מיגל ויטור (קפטן) |
| מגן שמאלי | **22** | פורטוגלפורטוגל הלדר לופש | כרטיס צהוב בדקה ה-85 85' |
| קשר | **35** | ארגנטינהארגנטינה מראינו בריירו |
| קשר | **3** | ישראלישראל דוד קלטינס |
| קיצוני ימני | **10** | ישראלישראל דור מיכה |  | הוחלף בדקה ה-83 83' |
| קיצוני שמאלי | **7** | ישראלישראל רמזי ספורי |  | הוחלף בדקה ה-68 68' |
| חלוץ | **31** | גאנהגאנה יוג'ין אנסה |  | הוחלף בדקה ה-83 83' |
| **מחליפים:** |
| שוער | **1** | ישראלישראל אריאל הרוש |
| בלם | **44** | ישראלישראל חאתם אלחמיד |
| קשר | **15** | ישראלישראל תומר יוספי |  | נכנס כמחליף בדקה ה-83 83' |
| קשר | **16** | ברזילברזיל גוסטבו מרמנטיני |  | נכנס כמחליף בדקה ה-83 83' |
| חלוץ | **9** | ישראלישראל איתי שכטר |
| חלוץ | **11** | ישראלישראל שגיב יחזקאל |
| חלוץ | **13** | ישראלישראל ניקיטה רוקאביצה |
| חלוץ | **70** | קולומביהקולומביה דנילו אספרייה | כרטיס צהוב בדקה ה-89 89' | נכנס כמחליף בדקה ה-63 63' |
| חלוץ | **77** | ישראלישראל רותם חטואל |  | נכנס כמחליף בדקה ה-68 68' |
| **מאמן:** |
| ישראלישראל אליניב ברדה |

 |  | 

|  |
| --- |
|  |
|  |  |
| שוער | **77** | ישראלישראל רועי פוקס |
| מגן ימני | **14** | ספרדספרד חוסה רודריגז | כרטיס צהוב בדקה ה-30 30' | הוחלף בדקה ה-83 83' |
| בלם | **5** | סרביהסרביה בוגדן פלאניץ' (קפטן) | כרטיס צהוב בדקה ה-15 15' |
| בלם | **3** | ישראלישראל שון גולדברג |
| מגן שמאלי | **12** | ישראלישראל סאן מנחם |  | הוחלף בדקה ה-46 46' |
| קשר | **26** | ישראלישראל מחמוד ג'אבר |  | הוחלף בדקה ה-72 72' |
| קשר | **4** | ניז'רניז'ר עלי מוחמד |  | הוחלף בדקה ה-46 46' |
| קשר התקפי | **10** | סורינאםסורינאם צ'רון שרי | כרטיס צהוב בדקה ה-74 74' | הוחלף בדקה ה-115 115' |
| קיצוני ימני | **7** | ישראלישראל עומר אצילי | כרטיס צהוב בדקה ה-93 93' |
| קיצוני שמאלי | **8** | ישראלישראל דולב חזיזה | כרטיס צהוב בדקה ה-97 97' |
| חלוץ | **11** | גאנהגאנה גודסוויי דוניו | כרטיס צהוב בדקה ה-120 120' | הוחלף בדקה ה-63 63' |
| **מחליפים:** |
| שוער | **52** | ישראלישראל איתמר ישראלי |
| בלם | **15** | ישראלישראל עופרי ארד |
| בלם | **24** | ישראלישראל אורי דהן |
| בלם | **55** | ישראלישראל רמי גרשון |  | נכנס כמחליף בדקה ה-115 115' |
| מגן ימני | **23** | צרפתצרפת מיקאל אלפונס |  | נכנס כמחליף בדקה ה-46 46' |
| קשר | **33** | ישראלישראל מאור לוי |
| קשר | **6** | ישראלישראל נטע לביא |  | נכנס כמחליף בדקה ה-46 46' |
| קשר | **16** | ישראלישראל מוחמד אבו פאני | כרטיס צהוב בדקה ה-106 106' | נכנס כמחליף בדקה ה-83 83' |
| חלוץ | **13** | הרפובליקה של קונגוהרפובליקה של קונגו מאוויס צ'יבוטה | כרטיס צהוב בדקה ה-81 81' | נכנס כמחליף בדקה ה-72 72' |
| **מאמן:** |
| ישראלישראל ברק בכר |

 |

|  |
| --- |
| **שופט:**
ישראלישראל דניאל בר נתן
**עוזרי שופט:**
ישראלישראל דודו ביטון (קוון)
ישראלישראל רועי חסן (קוון)
ישראלישראל זיו אדלר (שופט וידאו)
ישראלישראל דוד פוקסמן (ע. שופט וידאו)
**שופט רביעי:**
ישראלישראל יגאל פריד |

קישורים חיצוניים
----------------

* סיקור המשחק באתר ההתאחדות לכדורגל בישראל
* גמר גביע המדינה לעונת 21/22 - הפועל באר שבע נגד מכבי חיפה, סרטון בערוץ "ההתאחדות לכדורגל בישראל", באתר יוטיוב (אורך: 02:41:05)

הערות שוליים
------------



| משחקי גמר גביע המדינה בכדורגל |
| --- |
| 

|  |
| --- |
| 1951 • 1952 • ~~1953~~ • 1954 • 1955 • ~~1956~~ • 1957 • 1958 • 1959 • ~~1960~~ • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 |

 |